CELEX: 32008R0518
Language: sl
Date: 2008-06-10
Title: Uredba Komisije (ES) št. 518/2008 z dne 10. junija 2008 o določitvi višine pomoči za skladiščenje nepredelanih rozin in nepredelanih suhih fig za tržno leto 2007/2008

11.6.2008   
            
            
               SL
            
            
               Uradni list Evropske unije
            
            
               L 151/26
            
         
      UREDBA KOMISIJE (ES) št. 518/2008
   z dne 10. junija 2008
   o določitvi višine pomoči za skladiščenje nepredelanih rozin in nepredelanih suhih fig za tržno leto 2007/2008
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (1) in zlasti člena 9(8) Uredbe,
   ob upoštevanju naslednjega:
   
               (1)
            
            
               Shema pomoči, ki jo določa Uredba (ES) št. 2201/96, je bila razveljavljena s 1. januarjem 2008 z Uredbo Sveta (ES) št. 1182/2007 (2), ki je določila posebna pravila za sektor sadja in zelenjave. Vendar se ta shema pomoči uporablja za tržno leto 2007/2008 za vsak zadevni proizvod na podlagi člena 55(1) Uredbe (ES) št. 1182/2007.
            
         
               (2)
            
            
               Člen 9(4) Uredbe (ES) št. 2201/96 določa, da se agencijam za skladiščenje za obdobje dejanskega skladiščenja dodeli pomoč za količine sultanin, korint in suhih fig, ki so jih kupile v skladu z odstavkom 1 navedenega člena.
            
         
               (3)
            
            
               Treba je določiti pomoč za skladiščenje za nepredelane rozine in nepredelane suhe fige za tržno leto 2007/2008 v skladu s členom 7 Uredbe Komisije (ES) št. 1622/1999 z dne 23. julija 1999 o določitvi podrobnih pravil za uporabo Uredbe Sveta (ES) št. 2201/96 glede programa za skladiščenje nepredelanih rozin in nepredelanih suhih fig (3).
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za kmetijske trge –
            
         SPREJELA NASLEDNJO UREDBO:
   Člen 1
   Za proizvode iz tržnega leta 2007/2008 je višina pomoči za skladiščenje iz člena 9(4) Uredbe (ES) št. 2201/96:
   
               (a)
            
            
               za rozine:
               
                           (i)
                        
                        
                           0,1408 EUR na dan in za neto tono do 28. februarja 2009;
                        
                     
                           (ii)
                        
                        
                           0,1148 EUR na dan in za neto tono od 1. marca 2009;
                        
                     
         
               (b)
            
            
               za suhe fige 0,1311 EUR na dan in za neto tono.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 29. Uredba, kakor je bila nazadnje spremenjena z Uredbo (ES) št. 1234/2007 (UL L 299, 16.11.2007, str. 1).
   
      (2)  UL L 273, 17.10.2007, str. 1.
   
      (3)  UL L 192, 24.7.1999, str. 33. Uredba, kakor je bila spremenjena z Uredbo (ES) št. 1051/2005 (UL L 173, 6.7.2005, str. 5).